open-index/open-wikipedia-markdown huggingface dataset:
Gradient adiabategh sècch

El **gradient adiabategh sècch** a l’è la velocità che ona partìcola d’aria sècca che la se moeuv in vertical la se scalda o la se reffèggia. L‘è semper pari a 
 **0,976 [[Celsius|°C]] ògni 100 [[meter]**]
A l’è on coefficient ideàl, de già che ‘l dipend minga de la temperadura estèrna ma domà de la pression (che con la quòta la va giò semper con l’istèssa andadura (varda la formola ipsometrica). 

## Descrizion

A se pò spiegà el fenòmen in quèla manera chì: la massa d’aria pussée calda la va su vèrs l’alt perchè l’è manc densa de quèlla che gh’è intorna (per el principi de l'Archimede), e la va su d’ona manera inscì svèlta che la scambia minga del calor (in manera adiabatega). La massa d'aria come che la va su l’aumenta el sò volùmm perché la pression la se sbassa con l'altèzza. Per via del sò slargàss la prodùss del laô , che 'l ghe fà consuma la soa energia intèrna e la se reffrèggia. Quand che la va giò, l’accùmula l’energia de la compression (aument de pression) e l’aumenta la soa temperadura. L’energia total di molecol de aria che vànn su la rèsta donca l’istèssa dato che l’energia potenzial gravitazional la gh’hà de ‘andà su (perché i molecol se troeuven pussée in alt), la gh’avrà de sbassàss quèlla cinetica, e donca la se sbassarà anca la temperadura. 

Se ciama *sècch* perchè l'umidità relativa de la massa d’aria l’è minora del 100%. Quèst valor chì el va su (o ben, l'umidità relativa la va su fin a raggiòng el 100%) a càosaa di temperadure semper pu bass; a quèst pont chì la partìcola la raggiòng el pont de rosada, o ben la temperadura che la ghe permètt al vapor de acqua, che l’è al so stat de vapor (e donca el se ved nò a la vista), de passà al stat liquid ind la forma de got de acqua piscinìtt. A quèll pont chì l’aria la se reffèrggia segond el gradient adiabategh satur.  El gh’hà de vèss minga confondùu con el  gradient tèrmich vertical, ch’a l’è la variazion effettiva de la temperadura sora on cèrt sit d’on cèrt moment. 

## Riferiment


## Vos correlaa

* Gradient tèrmich vertical
* Corrente ascendenta
* Gradient adiabategh satur
* Stabilità de l'aria
Oscillazion de l'Atlantich del Nòrd

L’**oscillazion de l'[[Atlàntech|Atlantich]] del Nòrd** (NAO, de la lengua inglesa Nord Atlantich Oscillazion) a l’è el ramm atlantich de l’oscillazion artica o ben  l’oscillazion periòdica  tra l’intensità del ciclon de l'Islanda e quèlla de l’anticiclon di Azzòrre. Quand che el ramm atlantich del vòrtes polar (o ben el ciclon de l'Islanda) el se rinfòrza, el se rinfòrza anca l’anticiclon permanent sub-tropical corrispondent (anticiclon di Azzòrre), inscambi se el se indebolìss el Ciclon de l'Islanda el se indebolìss anca l’Anticiclon di Azzòrre. Quèsta chì l’è l’oscillazion nòrd-atlantica. 

## Effètt de la NAO in sul clima de l’Italia

* Pussée brusècc con NAO positiva: se el ciclon de l'Islanda l’è fòrt l’anticiclon di Azzòrre el và a mèttes sora la Francia inscambi che sora i Azzòrre e inscì el fa el mestée del scud per i perturbazion,inscì che ghe riven pu a l’Italia.
* Di invèrni pussée cald e sècch se la NAO l’è positiva perché diventen pussée rar i irruzion de aria de Nòrd e de già che ‘l fa pussée cald la scighera la capita men despèss.

Quand che la NAO l’è negativa i effètt hinn oppòst. Cont i cambiament del clima la NAO positiva l’è semper pussee frequenta. 

## Indes NAO
Per descrìv la NAO se dopera l'indes NAO:

 NAO_{index}= \delta P (Punta Delgata) - \delta P (Akureyri) 

che l'è la differenza tra i slontanament de la pression atmosferega media registràda a Ponta Delgata (in di Azzòrre) e quèlla registrada a Akureyri in Islanda.

## Riferiment
NAO

NAO - in meteorologia l'Oscillazion de l'Atlantich del Nòrd (de la lengua inglesa Nord Atlantich Oscillation)
Oscillazion decennal del Pacifich

In climatologia l**'Oscillazion decennàl del Pacifich** (PDO – de la lengua inglesa oscillazion decennàl del Pacifich) a l’è on modèll de interpretazion de la variabilità climatica di oceani a bassa freguenza di temperadur superficiaj di oceani (SST) de l'Oceano Pacifich settentrional che  l’è fada su de du fasi, vuna calda e vuna frèggia, i quàj se alternen in del cors del temp a intervaj o scal temporaj de almanc des ann, de sòlit intorna di 20-30 ann. In del cors de la 'fase calda' o 'positiva' la còsta occidentàl de l’America del nòrd e la zòna centràl del Pacifich diventen cald e la part oriental in vesinanza di còst de l’America del Nòrd la diventa frèggia; in del cors de la 'fase frèggia' o 'negativa' el succed inscambi el contrari.

El stat de l'oscillazion e la soa fòrza hinn vardàa adrée per mèzz d’on indes ciamàa **indes PDO**. El meccanismo per mèzz del quàl el fenòmen el se manifèsta e ‘l va e ven in del cors di ann l’è nananmò conossùu; a gh’è l’ipòtesi che on strat suttil de acqua calda in del cors de l’estaa la riessa a schermà i acqui frègg ch'a hinn pussée de bass.  On segnal PDO a l’è stàa menàa al temp del 1661 travèrs di studi dendrocronologich in de l’àrea de la baia de la  California.

## IPO (Oscillazion Interdecennàl del Pacifich)
L'Oscillazione Interdecennal del Pacifich (IPO o ID) la mostra di variazion de pression al livèll de mar  (SLP) e di variazion de temperadura di acqui superficiaj (SST) compagn de la PDO sogond on ciclo de 15-30 ann, ma la trà denter sia el Pacifico settentrional che quèll meridional.

In del Pacifich tropical i irregolarità màssim de SST hinn stàa riscontràd lontah de l’equator. Quèst fenòmen chìa l’è assée divèrs de l’Oscillazion Quasi Decennal (QDO) cont on perìodo comprés tra i 8 e i 12 ann e on màssim di slontanament di SST intorna de l'equator, d’ona manera compagna de l’ ENSO, l'oscillazion conligada contl fenòmen de El Niño.

## Riferiment


## Vos correlaa

* Teleconnession atmosferegh
MEI

*MEI - de la lengua inglesa Multivariate ENSO index, in meteorologia on indes che 'l servìss de descrìv el fenòmen de El Niño.
Stazion de Bitsch

La **Stazion de Bitsch** a l'è 'na stazion de la , che la serviss el comun de Bitsch. 

## Moviment
La stazion a l'è servida di servizzi regionai de la Matterhorn Gotthard Bahn a frequenza oraria.

## Bibliografia
* DSS
AO

*Oscillazion artica - (de la lengua inglesa "Artic Oscillation"), in meteorologia, ìndes de descriv la fòrza del vòrtes polar.
Alber binari de ricerca bilanciaa

On **alber binari de ricerca bilanciaa** a l'è 'n particolar alber binari de ricerca che, cont di operazion apposta, el gh'ha 'n oltezza limitata e donca el permett de fà di operazion pussee efficientement in O(log n).

Di esempi a hinn i alber AA, i alber AVL, i B-alber, i RB-alber e i alber splay.

## Riferiment
*NIST
Oscillazion quasi biennal

L**'oscillazion quasi biennal** (in inglés:  "Quasi-biennial oscillation"), ciamada anca **indes QBO**, a l’è 'n'oscillazion quasi periòdica di vent de la stratosfera equatorial; ògni 28-29 mes quèj chì invèrsen la direzion de indoe vegnen, con l’alternà di fasi occidentaj che i vent gh’hànn proveninenza in media occidentàl (indes QBO positiv) e orientaj, quand che dòmineni vent de direzion orientàl (ìndes QBO negativ).

L'alternàss di fasi di vent la succed ind la part alta de la stratosfera e i vent i se propaghen de bass a la velocità de circa 1 km  al mes fin tant a stralattàss in de la tropopausa tropical. Quèlla propagazion chì vèrs el bass di corrent orientaj a l’è de sòlit pussée irregolar de quèlla di vent occidentaj. L'ampièzza de la fase oriental a l’è circa dò vòlt de quèlla de la fase occidentàl. 

## Aspètt teòrich
La QBO a l’è stada desquattada in del 1950 di ricercador de l'Offizi meteorològich britannich (Graystone 1959), ma la resòn chè la succed l’è restada minga conossudà per on poo de temp. I radio-sondagg hann dimostràa che l'andana a periodi l’era nò ligada cont el ciclo annuàl, a l’incontrari de tanti alter fenòmen de circolazion stratosferica.  In del 1970 l’è stàa misa giò del Richard Lindzen e del James Holton la teoria che l’inversadura periòdica del vent l’è menada di ond atmosferegh che vegnen de la troposfera tropicàl, viaggen vèrs l’alt, e vann a starlattà ind la stratosfera per via de on raffreddament radiativ. La natura precisa di ond responsàbil de quèsto effett chì l’è stada tant dibattuda; in di ultim ann, tuttamanch, i ond de gravità hinn consideràa ona impotanta contribuzion e la QBO l’è adèss simulada de semper pussée tanti modèj matematich. 

## Effètt
Tra i effètt de la QBO gh’hinn la mes’ciada de l’ozòno stratosferico, el cambiament di precipitazion caosàd di monson, e, in invèrna, on'influenza in su la circolazion stratosferega in del'emisfero nòrd. I fas orientaj (negativ) de la QBO despèss vànn insèma a di riscaldament stratosferich a l’imprevista, ‘na corrènt a gètt atlantica débol e di invèrni frècc in del ‘Europa setterntrional e in di Stat Unii orientaj, inscambi i fasi che gh’hànn on vèrs occidental (positiv) de la QBO compagnen despèss di invèrna minga frègg in di Stat Unii orientaj e ‘na forta corrent a gètt atlantica con di invèrni pioveràsg e minga frègg e ind l'Europa settentrional e ‘l domini de l'anticiclon di Azzòrre ind l'Europa meridional e in sul Mediterraneo occidental.

## Osservazion del fenòmen
L'Università de Berlino la forniss on insèma di dati relativ a la QBO ottegnùu per mèzz  di slanz di balón sonda in di vari zòn tropicaj.  A l’è misa chichiscì on’immagin de l’andadura di osservazion in del decènni 1980-1990.

## Riferiment
QBO

*QBO - in climatologia fenòmen de inversadura periòdics de la circolazion stratosferega, de la lengua inglesa Quasi-Biennal Oscillation
Oscillazion mediterranea

L’**Oscillazión mediterrànea** a l’è la variazion de la circolazion atmosferega del mar Mediterrani che l’è tal che quand che la pression la va su de ‘na part del mar la se sbassa de l’altra. 

## Indes de l'oscillazion mediterranea
El MOI (de la lengua inglesa “Mediternean Oscillation Index”) a l’è on ìindes che ‘l servìss de descrìv el fenòmen de l’Oscillazion Mediterranea. 
A l’è la differenza intra i slontanament de la nòrma de l’altèzza media annual de la superfice isobarica che la gh’hà ‘me pression 500hPa a Algeri e a El Cairo. 

:: MOI= \Delta z _{500hPa}(Algeri) - \Delta z _{500hPa}(El Cairo)

## Riferiment
MO

*Mö - Frazion del comun italian de Édol
*MO - sigla de Oscillazion Mediterranea, de la lengua inglesa *Mediternean Oscillazion*
MOI

*Mòi - comun de la Lombardia
*MOI - de la lengua inglesa Mediternean Oscillation Index (indes de  l'oscillazion mediterranea)
Corrent a gètt

Ai latitudin de 30° e 60° gh’hinn i superfici de separazion infra i vari cèllul de  la circolazion atmosferega, e gh’hinn vuna denanza de l’altra di mass de aria con di caratteristich de temperadura in quòta molto divèrsi tra de lor. A caosa de sti differenz de temperadura chì  gh’è ‘na forta differenza de pression che la mena a la formazion di corrent a gètt che la soa velocità l’è tra i 150 e i 250 km/h.

## Descrizion

La corrent a gètt a l’è on fiumm de aria che scorr soratùtt de òvest vèrs èst in tutt e dù i emisferi per divèrsi miàr de chilometri, cont ona sezion trasversàl relativament piscinina (60–120km de larghèzza e 6–8km d'altèzza) e ‘na velocità intra i 150km/h e i 360km/h. Per definizion la zòna ‘ndoe la temperadura e la fòrza del vent hinn costant a l’è ciamada nucli del gètt, o  **coeur**. I esisten dò tipi principaj de corrent a gètt, la primma conossùda ‘me **corrent a gètt polar** a l’è associada con la cèlla polar e la subiss i sò variazion georgrafegh stagionaj, intra i 30° de latitudin d’invèrna e 50° d’estaa, inscambi la segonda, ciamada anca **corrent a gètt subtropicàl**, la se spòsta cont i stagion intra i 20° e i 50° de latitudin e l’è pussée persistenta rispètto a la primma. ‘Na tèrza forma, conossùda ‘me **corrent a gètto equatorial** o **oriental**, a l’è presenta domà in del cors de  l’estaa boreal, la gh’ha direzion contraria di alter, o ben de èst vèrs òvest, e l’è misa generalment tra l’equator e i 20°N de latitudin sora l’Africa e l'océano Indiano. El nòmm de quèll fenòmen chì el sariss staà inventàa del meteoròlogh svedés Carl-Gustav Arvid Rossby.

## Correlazion tra la corrent a gètt e i ciclon extra-tropicaj
In del ram ascendent de l’insaccadura de bassa pression in quòta la corrent a gètt a l’è pussée fòrta e de conseguenza l’ingenera divergenza in quòta e de conseguenza di mòti verticaj ascendent donca di àrej de bassa pression al soeul che poeu fànn su i ciclon extra-tropicaj 

## Reconossiment de la corrent a gètt in di [[Topografia assoluda|topografìj assolùd]]

Da la topografia 300hPa a l’è possibil rilevà la presenza de la corrent a gètt per mèzz zòn curv indoe i isoipsi hinn pussée vuna arenta a l’altra a scala global adrée a la direzion di paralleli. 

## Vos correlaa
*Circolazion atmosferega
*Onda del Rossby
*Vent occidentaj
*Vent tèrmich

## Riferiment
Balon (aeromòbil)

El**'balón** a l'è on particolar aeromòbil senza motór che 'l vola perchè l'è sostentà de l'aria o del gas che 'l gh'hà denter che 'l tend a 'dà su perchè l'è pussée legger de l'aria che la gh'è intorna (second el famós princippi de l'Archimede).
Massa d'aria

In meteorologia ona **massa d’aria** a l’è on enòrme blòcch de atmosfera omogenea del pont de vista fisich che de sòlit la se troeuva in sui región dominàd  di anticliclon de blòcch (anca ciamàa anticiclon permenent) indoe el vent l’è scars. I mass d’ariaa hinn classificàd 'me *cald* o *frègg* e anca in ***marittim*** e ***continentàj*** a segonda che se foeurmen sora i oceani o sora i continent. 

## Mass d'aria principaj per el clima de l'Italia
I mass d’aria principàj per el clima de l’Italia a hinn: 

* l’**aria artica**, che la ven di zòn arent al Pòlo Nòrd, in particolar la Groenlandia, l’isola Spitzberg, el Mar del Barents, e la Russia del Nòrd.  Donca la pò vèss *marittim*a (simbol **mA**), oppùr *continentàl* (sìmbol **cA**).
* l’**aria polar** che la pò vèss *marittima* (simbol **mP**) se la ven del l’Atlantich del nòrd oppur *continental* (simbol **cP**) se la ven de la Russia central e de la penisola del Labrador.
* l’**aria tropical** che la pò vèss *marittima* (simbol **mT**), o ben quèlla che la ven di Mar sub-tropicàj e di Azzòrre oppur *continental* (simbol **cT**), o ben quèlla che la ven de l’Africa del nòrd.

## Mass d'aria e stabilità atmosferega
Quand che i mass d’aria frèccia van vèrs di latitudin pussée bass vegnen scaldàa manemàn de manera che ‘l se fà su on profìl tèrmich vertical cald de bass e frègg de sora instabil bon de ingenerà di temporal.
L’incontrari el succed quand che di mass d’aria  pussée cald vànn  vèrs i alt latitudin, in quèll caso chì i condizion hinn favorevol per la stabilità atmoferega (inversadura tèrmica).

## Riferiment
Tèrmica

* **[[Convezion#Corrent convettiv in meteorologia|Tèrmica]]** - in meteorologia, ona corrent ascendenta de orìgin tèrmica.
Bòra

La **bòra** a l’è on vent frècc tipich de l’invèrna che ‘l ven de nòrd-èst, che ‘l boffa sora l’Adriatich dòpo de vègh intraversàa i Balcani. L’interèssa anca i còst de l’Italia de l’alt Adriatich e quèll de mèzz.
A gh’è du tipi de bòra:
*la Bòra ciara che l’è correlada con l’Anticiclon Russo quand che quèsschì el riva fin sora i Balcan e la suta a boffà per vun o du dì; a l’è compaganda de ciel serén.
*la Bòra scura la succed inveci quad che di perturbazion cont i sò front frècc che vegnen de la Scandinavia, scorren sora l’Adriatich; a l’è compagnada de precipitazion.

## Riferiment
Nucli de condensa

I **nucli de condensa** hinn di partìcol che agevolen el groppìss di gottìnn de acqua de già che fànn de manera che la condensa la succeda domà a 'na sorasaturazion molto pussée bassa (visina al 0%) de quèlla che la servirìss in del caso che ghe fùdessen minga (la sarìss assosènn alta fin al 800%). In del caso di temperadur negativ a se parla de **nucli de congelament** oppur de **nucli de sublimazion** che agevolen la formazion di cristàj de giazz in del primm caso el giazzàss a partì di gottìnn d'acqua, in del segond caso a partì direttament del vapor de acqua.
## Riferiment
Santuari de la Madonna del Jutt

El **Santuari de la Madonna del Jutt** (ciamada anca *Gesa Veggia*) a l'è 'n gesioeu de Òvera, arent al foppon comunal.

## Storia
In l'area de Òvera la gh'era di temp del San Carlo Borromee la gesa di Sant Peder e Paol in d'on tempiett dedicaa a la Madonna del secol quell de 15, che in del 1905 l'è consarcaa definitivament, degià che l'era miss in d'ona posizion pussee bona per servì tutta l'area de Òvera, a l'epoca ancamò partida in cassinn puu o manch desligaa in tra de lor.

'Sto tempiett l'è restaa doperaa finna al 1950, quand che scomincia la sostituzion cont on edifizzi noeuv, scominciaa in del 1938 sotta el vescovaa de l'Ildefonso Schuster, e 'l deventa sed de l'oratori di giovin de la zona.

In del 1983 el vegg cardinal Giovanni Colombo el deciara che 'l ghe saria piasuu vedèll 'me santuari de la Madonna in quell'aria lì e l'è donca deciduu de fàll: in del 1994 el prevet Michele Arnaboldi, vegg parroch di Sant Peder e Paol el fa San Martin in del Santuari per gestìll mej e restrutturàll, finna a la soa mort in del 2016.

## Art
In del santuari gh'è di important oeuver d'art de la scoeula d'art del Leonard Da Vinci, compagn del quader de la Madonna, e di alter cros e dissegn di event de la vitta de Maria.

Sotta l'altar del 1700 la gh'è 'na veggia discarica de l'epoca romana.

## In la coltura òveresa
In del moderno stemma de Òvera i vott pont di stell reppresenten el cult a la Madonna in pee di temp de 'sto santuari.

## Riferiment
*Paroquia di Sant Peder e Paol
*SANTUARIO MADONNA DELL’AIUTO OPERA (MILANO) 
*Giornal del Comun de Overa 
*Voluta da San Carlo Borromeo, è del 1500. Al suo interno gli affreschi di Leonardo

## Ligamm de foeura
*Sitt offizial

## Vos corelaa
*Badia de Mirasô
Cirrostrato

On **cirrostrato** (in latin *cirrostratus*, scurtàa con *Cs*) a l’è ‘na nivola de l'istèssa natura di cirri, ma fada su d’on vèll continuv, trasparent, che ‘l quatta del tutt o in part el ciél. 

El sò spessór è molto limitàa e ‘l sò color a l’è de nòrma biancaster; di vòlt a l’è possibil vedènn ‘na trama fibrósa. In del caso che ‘l spessor el sia ridòtt a ‘n vèll e la quattadura la sia spantegada in tutt el ciél visìbel, el cirrostrato el risulta difficil de vèss distint, de già che l’indebolìss domà el color azzur del ciel in del cors del dì o el fa vegnì el ciel lattós de nòtt. In quèll caso chì se pò anca parlà de *vèll*. El cirrostrato el ciapa di color cangiant che vann del giald al ross, a l’alba e on poo prima e l’istèss al calà del sol.

El cirrostrato l’è fàa su de cristaj de giazz ad on'altèzza comprésa tra 6000 e 12000 m. A l’è despèss compagnàa di alter nivol stratiform compagn di altostrati ai latitudin de mèzz e di nembostrati e i strati de bassa altèzza.
 
La formazion d’on cirrostrato la pò succed per condensa e de lì adrée cristallizzion del vapor che ‘l vegn di strat giò de bass de l’atmosfera oppùr de l’estension progressiva di cirri ‘me ‘l  *Cirrus fibratus* in condizion de vent debol; in quèst caso chì la formazión del cirrostrato a l’è caosada d’on front che ‘l ven innanz. Al cirrostrato a ghe associada nissuna precipitazion.

## Speci
Quèll gener de nivola chì la gh’hà domà dò speci, scrivùd chichinscì con de fianch la soa abbreviadura: 

* *[[Cirrostratus fibratus]]* (*Cs fib*)
* *[[Cirrostratus nebulosus]]* (*Cs neb*)

## Varietaa

* *Cirrostratus [[duplicatus]]* (*Cs du*)
* *Cirrostratus [[undulatus]]* (*Cs un*)

Despèss el cirrostrato a l’è  compagnàa, in presenza del Sol o de la Luna, de on serc e, pussée rarament, de fenòmen òttich associàa a cheeschì.   

## Galleria d'immagin


Image:CirrostratusUndulatusField.jpg|Cirrostrato ondàa
Image:Clouds CH6.jpg|Cirrostrato stratiform
Image:Cs1.jpg|Cirrostrato
Image:Curious Cirrostratus.JPG|Stran cirrostrato



## Bibliografia

* 
* 
* 

## Voci correlate

* Nivola
* Cirro
* Strato
Undulatus

In meteorologia, cont el tèrmen **undulatus** (**un**), (de l’istèssa paròlla in latin, cont el significàa de "ondàa"), a l’è ‘na di varietàa (caratteristica accessòria) possibil per i tipi de nìvol che se presenten in forma de grandi bànch o in strati e  l’insegna la situazion che gh’è vun o su sistèma de ondulazión.  
I strat de nìvol in deperlór pòden vèss de forma circolàr o slongàa adrée a la direzion de l’ondulazion. 

El tèrmen *Cirrocumulus undulatus* l’è stàa doperàa a partì del 1896 e l’è stàa estés poeu ai cirri,  i altocumul, i altostrati, i stratocumul, strati e i cumul, in del1930. In del 1950 el termèn l’è stàa fa foeura per i cùmul, e inscambi estés ai cirrostrati.

## Galleria d'immagin

File:Stratus Undulatus.jpg|Stratus undulatus
File:Undulatus.jpg|Altocumulus undulatus
File:Cirrus and Altostratus undulatus.JPG|Altostratus undulatus
File:Long Cirrostratus with Cs undulatus.JPG|Cirrostratus undulatus intrezzàa con cirrostratus
File:Cirrocumulus clouds Langley.jpg|Cirrocumulus undulatus intrezzàa con cirrocumulus


## Riferiment
Cirrostratus fibratus

El **cirrostratus fibratus** (abbreviadura *Cs fib*) a l’è insèma al cirrostratus nebulosus vuna di dò speci possìbil di nìvol del tipo cirrostrato, miss a di altèzz elevàa 

## Caratteristich
Quèj nìvol chì se formen adrée a l’azion di vent fòrt e contìnuv che boffen a di altèzz elevàa e riven a quattàa 'na granda porzión del ciel. 

Despèss el cirrostratus fibratus el pò andagh adrée a l'evoluzion del cirrus fibratus o del cirrus spissatus.

A hinn minga intimamament portatoeur de pioeuva ma pòden vèss assiociàa con di precipitazion in séguit 

## Riferiment


## Vos correlaa

* Cirrostrato

## Ligamm de foeura

* International Cloud Atlas – Cirrostratus fibratus
Cirrostratus nebulosus

El **cirrostratus nebulosus** (abbreviadura *Cs neb*) a l’è, insèma al cirrostratus fibratus, vun di du tipi di nìvol del tipo cirrostrato, piazzàa a di altèzz elevàa.

## Caratteristich
Quèj nìvol chì se formen adrée a on moviment legger ascendent de l’aria. A hinn puttòst difficil de vèss vist condemanch che sìen inluminàd del sol cont on giust àngol iscì de fa formà i  serc. De sòlit hinn puttòst sottil e domà di vòlt diventen spèss, anca se el sò aspètt el varia de maneman. 

A hinn nò tipicament di nìvol associàd a di precipitazion, anca se d’invèrna pòden capità di precipitazion adrée a la soa comparsa. 

## Riferiment


## Vos correlaa

* Cirrostrato

## Ligamm de foeura

* International Cloud Atlas – Cirrostratus nebulosus
Altostrato

L**Altostrato** (in latin *altostratus*, abbreviadura *As*) a l’è ‘na nivola media, misa a circa 2000-6000 m d'altèzza, de color grisaster, e che di vòlt el tend a l’azzur, mai bianch.

## Caratteristich
A l’è ‘na nìvola che la gh’hà on spessor de centèn o miàr de meter e 'na granda estension orizzontàl (desén o centèn de chimòmetri); despèss la quatta d’ona manera uniforma el ciel (intra 6 e 8/8). La pò caosà di precipitazion débol o – qualora che i condizion atmosferegh hinn giust– traformàss ind on nembostrato (*Ns altostratomutatus*) e donca originà di pioeuv oppùr di nevicàd fòrt. Di vòlt, l’altrostrato el preannunzia che di temporaj hinn adrée a vesinàss. 

L’altostrato el se forma quand che ‘na massa d’aria ai livèj medi de l’atmosfera la se scontra con ona massa de aria frèggia; despèss a l’è on precursór de on front cald che l’è ‘drée a vesinàss, e l’insegna che la zòna centràl de la perturbazion l’è molto vesina. 

## Specie
I altostrati, ‘me i nembostrati, hinn minga suddivìs in specie de già che gh’hànn di caratteristich uniform.   

## Varietà
Gli altostrati pòden vèss distint in quèj varietàa chì: 

* *Altostratus [[duplicatus]]* (*As du*);
* *Altostratus [[radiatus]]* (*As ra*);
* *Altostratus [[opacus]]* (*As op*);
* *Altostratus [[translucidus]]* (*As tr*);
* *[[Altostratus undulatus]]* (*As un*);

I varietà *opacus* e *translucidus,* quand che gh’è la primma la pò nò vessegh la segonda..

## Galleria d'immagin

File:Altostratus undulatus at sunrise.jpg|Altostratus undulatus quand che ‘l sol l’è ‘drée a levà su.
File:Unusually well defined warm front.jpg|Altostratus opacus al confin de on front frègg
File:As 1.jpg|Altostratus translucidus e sòta luu on cumulus humilis 
File:Altostratus.jpg|Altostratus translucidus


## Riferiment


## Bibliografia

* 
* 

## Vos correlaa

* Strato
* Nivola
Opacus

In meteorologia, con la paròlla **opacus** (**op**), (de l'istèss tèrmen in latin, cont el significaa de "opacch"), a l’è vuna di varietàa (caratteristica accessoria) possìbil per i tipi de nìvol che se presenten in di grandi banch oppùr in strat e l’insegna la situazion che i nìvol hinn assée opàcch de riessì a scund el Sol o la Luna.

Quèl fenòmen chì el po’ trovàss in di nìvol di genér altocumul, altostrato, stratocumul e strato. I varietà *opacus* e *[[translucidus]]* quand che gh’è l’una poò nò vèssegh l’altra, de già che la segonda l’indica che la quattadura de nivol l’è on poo trasparent. 


File:Stratus-Opacus-Uniformis.jpg|Stratus opacus
File:Stratocumulus stratiformis opacus in the evening.jpg|Stratocumulus stratiformis opacus
File:Clouds CM2.jpg|Boòrd de altostratus opacus
File:Altocumulus 006.jpg|Altocumulus opacus visto de sora.


## Riferiment
Translucidus

In meteorologia, con **translucidus** (**tr**), (de l'istèssa paròla in latin, con el significàa de "trasparent"), a l’è vuna di varietà (caratteristica accessòria) possìbil per i tipi de nivola che se presenten ‘me di grand banch o di  strat e l’indica la situazion che el spessor di nìvol l’è assée  suttìl de lassà vedé  el disco del Sol o de la Luna.

Quèll fenòmen chì el se troueva soratùtt in di nìvol del gener altocumul, altostrato, stratocumul e strato. I varietà *translucidus* e *[[opacus]]* quand che gh’è l’una la pò nò vèssegh l’altra de già che la segonda l’insegna che el strat l’è assée dens de vèss opach per la lus.

## Descrizion
I divèrsi gener de nivol che pòden vèss de varietàa *translucidus* hinn :

* *Stratus translucidus* (St tr) ;
* *Stratocumulus translucidus* (Sc tr) ;
* *Altostratus translucidus* (As tr) ;
* *Altocumulus translucidus* (Ac tr).

## Galleria d'immagin

File:Stratocumulus translucidus.jpg|Stratocumulus translucidus 
File:Altocumulus stratiformis translucidus.jpg|Altocumulus translucidus : despèss quèsta varietà chì la se presenta insèma con i specie Altocumulus stratiformis e Altocumulus lenticularis.
File:Altostratus translucidus.jpg|Altostratus translucidus


## Riferiment
Lag de Lugan

El **Lag de Lugan** (*Lago di Lugano* in Italian; *Lacus Ceresius* in Latin; in sul Varesot l'è cognossud anca 'me *Lag de Port*) a l'è el plussee pinin dei tri lag qe sta ind la zona dei lag, intra la Lombardia e 'l Texin. L'è un lag de orijin glacial, qe 'l s'è formad incirca dexmilla agn indree. I so inmissari principai a i enn el Cassarad, el Vedegg e el Cuç.

## Comun lacuster
* Svizera :
** Canton Texin :
*** Distret de Lugan : Agn, Bisson, Bruxin, Caslan, Collina d'Or, Lugan, Maias, Marojia, Melan, Melid, Morcod, Muçan, Paradis, Pont de Tresa, Vig Morcod.
*** Distret de Mendris : Mendris, Riva.
  
* Italia :
** Lombardia
*** Provinça de Vares : Bruxin, Lavena, Port Ceresi.
*** Provinça de Com : Campiun, Cin, Porleza, Vallsolda
## Referiment


## Olter projets
Altostratus undulatus

L’**altostratus undulatus** a l’è ‘na varietà de nìvola altostrato caratterizzàda de la presenza de ondulazion. Stì ondulazion chì pòden vèss visìbel (de nòrma ‘me di basi ondàd), ma risulten perlupù minga visìbel.

Sti formazion chì, de sòlit vegnen a voltra in di fasi iniziàj di fluss de destabilizzazion de la primavera sora i grand pianùr, quand che  la temperadura superficial del terréno a l'è anmò perlopù frèggia. I band de nìvol ondàd comparen generalment in vesinanza de ‘na superfice de inversadura. 

Di variant de l'undulatus  pòden risultà per via del mèttess insèma de element pussée sempliz oppùr del stirament di nìvol in del cièl per via del vent. Generalment se moeuven in manera parallela, ma pòden anca incrosàss in del ciel, soratutt quand che gh’è on sistèma ondàd doppi (in quèll caso chì ciamàa anca *biundulatus*). De nòrma i ond de gravità  hinn miss in fila adrée a la direzion del vent, e pòden mostrà di grandi band de nìvol quasi parallél.

## Riferiment


## Vos correlad

* Altostrato
* Nivola

## Ligamm de foeura

* American Meteorological Society's ''Glossary of Meteorology''
* Stormeyes, a website for storm watchers (and storm chasers)
* Weather Photography
Nembostrato

El **nembostrato** a l’è ona nivola stratiforma che de sòlit l’è misa in del strat de l'atmosfera intra i 2 e i 4 km de altèzza, intra i 2 e i 7 km a latitudin de mèzz intra i 2 e i 8 km sora i zòn tropicaj. Despèss de tutt i maner la soa base la se troeuva sòta i 2 km de altèzza. A l’è ‘na nìvola densa de color gris scur a svilùpp orizzontàl. Sòta de lee pòden vèssegh di alter tipi de nivol. A l’è ‘na nivola tipica del brutt temp e l'è semper compagnàda de precipitazion ind la forma de pioeva o de nev ma minga di temporaj. 

## Riferiment
Cirrocumul

El **cirrocumul** (*cirrocumulus* segond la classificazion de l'Atlant Internazional di Nivol, scurtàa: *Cc*) a l’è ‘na nivola compagna  de l'altocumul ma l' fada su de element in deperlór ben pussee picoi (men de 1° apparent), bianch, senza ombreggiadur  e de l’aspètt compagn de la seda, separàa vun de l’alter oppur miss insèma, dipòst in manera pussee o men regolar .

A hinn fàa su quasi del tut de cristaj de giazz, e poeu, ma in quantità minora, de gottìnn de acqua piscinìnn sorafondudu che trànn a congelà a la svèlta per via di temperadur debon bass che gh’hànn intorna . Defàtt a hinn di "nìvol alt" (5000-13000 meter d'altèzza sora i región temperàd ). La soa presenza la pò indicà de l’aria frèccia e instabil in quòta; dì vòlt vegnen innanz del rivà de on front cald e'l brutt temp che 'l le compagna .
 
## Specie
I cirrocumoi hinn scompartid in quatter speci, a segonda de la soa forma (intra parentesi a l'è scrivuda l'abbreviadura associada):

* Cirrocumulus castellanus (*Cc cas*);
* Cirrocumulus floccus (*Cc flo*);
* Cirrocumulus lenticularis (*Cc len*);
* Cirrocumulus stratiformis (*Cc str*).

## Varietà

* Cirrocumulus lacunosus (*Cc la*);
* Cirrocumulus undulatus (*Cc un*).

## Caratteristich accessòri
A l’è possibil la presenza de virgh sòta de lor, soratutt in di speci castellanus e floccus; men despèss pòden 'vègh i formazion a tetta (nivol mammatus).

## Riferiment


## Bibliografia

* 
* 

## Vos correlaa

* Nivola
* Cirro
* Cumul
Cirrocumulus castellanus

El **cirrocumulus castellanus** (abbreviadura *Cc cas*)  a l’è vuna di speci di nìvol del tipo cirrocumul, present a di altèzz elevàa.  

Quèj nìvol chì gh’hann l'aspètt de torrètt rotodàd (di quaj la ne ven foeura la designazion *castellanus*) che  leven su de ‘na base comùn o de on strat de nìvol. 

La presenza de Cirrocumulus castellanus a l’è on indicadór de instabilità atmosferega su in alta quòta. El cirrocumulus castellanus el se fa quand che l’esist ona instabilità condizional che la fa de manera che el vapor de acqua el condensa a la base de la nivola, e de conseguenza el se libera el calor sconduu de condensa; quèst el pròvoca la salida convettiva  che la ghe mètt la lisca a on'alter episòdi de condensa.

## Riferiment


## Ligamm de foeura

* International Cloud Atlas – Cirrocumulus castellanus
Cirrocumulus floccus

El **cirrocumulus floccus** (abbreviadura *Cc flo*) a l’è vuna di quatter speci che i nìvol del gener cirrocumul vegnen classificàd, a hinn piazzàd a di altèzz elevàa.  

## Caratteristich
Quèj nìvol chì gh’hann l'aspètt de fiòcch piscinitt (di quaàj la ne sortìss la designazion *floccus*) cont la soa sommitàa rotondada e la base stratajada. Quèj nìvol chì pòden ‘vègh ‘me caratteristica accessòria la formazion de virg (precipitazion che svaporen o sublimen innanz de toccà giò el soeul).

La presenza di cirrocumulus floccus, compagn che quèlla di cirrocumulus castellanus, a l’è on’indicadór de instabilità atmosferega su in alta quòta. Defàtt el *floccus* el pò vèss ona evoluzion del *castellanus*, adrée a la distruzion de la base di cumul.

## Riferiment


## Ligamm de foeura

* International Cloud Atlas – Cirrocumulus floccus
Cirrocumulus lenticularis

El **cirrocumulus lenticularis** (abbreviadura *Cc len*) a l’è vuna di quatter speci che vegnen classificàd i nìvol del tipo cirrocumul, che se formen a di altèzz elevàa.

## Caratteristich
Quèj nìvol chì hinn sòli e gh’hànn ‘na forma compagna de ‘na lenta (de la quàl la ne sortìss foeura la designazion *lenticularis*) oppùr de ‘n’armàndola. Generalment se formen sora i crèst di ond atmosferegh, perchè diversament i sarissen minga visìbel. Quèsta specie de cirrocumul chì  la pò presentàss anca in di form molto slongàd e la gh’hà de sòlit di contorni nètt.

El cirrocumulus lenticularis el se fà su quand che l’aria stàbil la ven sforzada a levà su; generalment quèst l’è correlàa a ‘na conformazion ororgrafica ma i condizion per la soa formazion pòden vèssegh anca se i riliév momtagnós gh’hinn minga. Quèj nìvol chì pòden anca vèss associàd a di fenòmen de iridescenza.

## Riferiment


## Vos correlad

* Cirrocumul
* Onda orografica
* Nivola
Cirrocumulus stratiformis

El **cirrocumulus stratiformis** (abbreviadura *Cc str*) a l’è vuna di speci che i nìvol del tipo cirrocumul vegnen classificàd, e se formen a di altèzz medi a alt. 

## Caratteristich
Quèj nìvol chì se presenten ‘me ‘na serie de cirrocumul piscinìtt che tenden a quattà la pupart del ciel, cont el dispònnes semper adrée a di strat suttìl (di quaàj a ne ven foeura la designazion *stratiformis*). Intra i nivolètt che fànn su el strat a gh’è semper si spazzi voeud o di sfèrli.

## Riferiment


## Ligamm de foeura

* International Cloud Atlas – Cirrocumulus stratiformis
Lacunosus

**Lacunosus** a l’è vuna di noeuv varietà reconossùd de l'Organizzazion meteorològica mondial di nivol che ghe partegnen ai genér Cirrocumulus, Altocumulus e – molto rarament – ai Stratocumulus.

## Caratteristich
La varietà lacunosus a l’è caratterizzada de nìvol dispòst a strat o a smagg, e gh’hànn ‘na destribuzión assée regolàr de "bus" o spazzi voeud redondàa, con di bòrdi perlopù sfilapràa o sfranzàa. La componenta nìvola e i spazi de mèzz, de sòlit, hinn piazzàa de manera de ‘vègh l’aspètt de ‘na "red" o d'on nid de av.. I dettali de quèj nivol chì cambien puttòst a la svèlta quand che el gener che i nìvol partegnen a l’è Altocumulus o 'l Stratocumulus.

Il tèrmen el deriva de l’istèssa paròlla latina che ‘l sò significaa a l’è "manchévol, che gh’hà dent di mancanz".


File:Stratocumulus_lacunosus.jpg|Stratocumulus lacunosus
File:Altocumulus_lacunosus.JPG|Altocumulus lacunosus
File:Cirrocumulus clouds.JPG|Cirrocumulus lacunosus


## Riferiment


## Bibliografia

* 
*
Nivola lenticolar

I **nìvol lenticolàr** hinn correlàd cont el fenòmen di ond orografich. I ond orografich se foeurmen quand che l’aria, in di condizion de atmosfera stàbil l’è ruzada a rampegà on ostàcol orografich compagn de ‘na cadèna montagnosa, de manera che ghe sìen nò di vòrtes turborent de là de sta chì. I ond orografich se foeurmen quan che la corrent d’aria la fa su di ond de là de l’ostàcol. I ond hinn fàd su de crèst e di vall e i nivol lenticolar se foeurmen in corrispondenza di crèst de l’onda, che la soa ampièzza la pò vèss ‘fin anca de 2000 meter. Quèj nìvol chì hinn desponnùd in manera regolar de già che hinn originà di ond, e pòden trovàss anca fin a ‘na distanza de 100 km de la cadèna montagnosa. Se inveci hinn cosàd de on rilièv insolaa se smòrzen quasi sùbit.

Quèj nìvol chì gh’hànn l’aspètt de ‘na lenta oppùr de ‘n’armandola scisciada e  doarìssen fa su on gener in deperlù, anca se a s’è sòlit classificàj denter in del gener altocumul (‘me **altocumulus lenticolaris**). De forma lenticolar gh'è poeu anca i '''stratocumulus lenticolaris''' e i **[[cirrocumulus lenticularis]]**. I sò bòrd de sòta hinn pussée nètt di sò bòrd de sora de già che i primm hinn fàa su de gottìnn de acqua, inscambi i segond de gugg de giazz. I confin de stì nivol chì hinn nètt de già che se ingeneren despèss in  condizion de atmosfera stàbil e sècca intraversada de la corrent d’aria che la scavalca l’ostàcol orografich che di vòlt l’è sbarrada de sora de 'n’inversadura tèrmica. El sò aspètt el po’ vèss iridescent per via del fenòmen de la diffrazion di gottinn d’acqua sora fondùd.

## Vos correlad

* Onda orografica
* Altocumul
* Nivola

## Riferiment
Altocumulus stratiformis

L**altocumulus stratiformis** (abbreviadura *Ac str*) a l’è vuna di quatter speci di nìvol del tipo altocumulus. Tenden a fà di strat estés de element separàa infra de lor o di vòlt miss insèma, che gh’hànn ‘n spessór minor de 500 m. A hinn la specie pussée frequént de altocumul.

## Caratteristich
Quèj nìvol chì tenden a mèttes insèma a fà su di grand strat (di quàj el ne sortìss el nòmm de la specie) che impienìssen a la svèlta el ciel dandogh l’aspètt caratteristich de ciel a ochétt, de sòlti associàa cont el rivà de fòrt precipitazion. Quèj nìvol chì, defàtt pòden trasformass in di nimbostratus che l’è on tipo de nivola che 'l pòrta la pioeuva.

Vist del’interna, compagn che in del caso del passagg di reoplan, dànn l’impressión de gorà denter in dona scighera fada su de gottìnn de acqua alternàd con di cristaj de giazz. La turborenza l’è intra al débol e ‘l moderàa.

## Galleria d'immagin


File:Altocumulus stratiformis and tree.JPG|Altocumulus stratiformis

File:Altocumulus clouds - 2004.jpg|Altocumulus stratiformis

File:Altocumulus str un.jpg|Altocumulus stratiformis undulatus


## Bibliografia

*  

*  

*  
## Riferiment
Altocumulus castellanus

I **Altocumulus castellanus** (in lengua italiana **Altocumuli castellani**, abbreviadura *Ac cas*) hinn ona specie de altocumùl che gh’hànn sviluppàa di crescénz piscinìnn verticàj cont i contorni compagn de  ‘na merladura. La soa base a l’è piatta e de spèss hinn destribuì in fila adrée al pian orizzontàl. In del′*International Cloud Atlas* hinn classificàa a l’istèssa manera di altocumulus floccus (CM8) per via de la forma compagna (quèsti chì però paren pòch sviluppà in verticàl).

La soa presenza l’indica instabilità ai altèzz che se formen e hinn util al fin de prevedè i temporaj: la soa comparsa in di or de mattin l’insegna el svilùpp probabil de fenòmen convettìv in del cors di or adrée, cont el riscaldament solar.  A l’è de sòtalineà che in quèll caso chì i rappresenten domà on indizzi e in deperlór hinn minga reponsabil de on temporal (provocàa di Cumulonemb), i quaj se svilupperànn compagn del vèra quand che altocumul sarànn giamò descomparìi.  

Di vòlt i altocumul castellan pòden trasformàss in di Cumulus mediocris, in di Cumulus congestus e di vòlt in di Cumulonemb; e in tal caso sarànn possibil di precipitazion insèma a di temporaj. 

## Bibliografia

* 
* 
* 
* 

## Vos correlad

* Altocumulus
* Altocumulus floccus
* Nivola
Altocumulus floccus

L**altocumulus floccus** (abbreviadura *Ac flo*), a l’è ‘na destesa de glòbul de nivol (di quàj el ne ven foeura el nòmm de fiòcch, fiòcchettin), de sòlit de struttura regolàr. 

I *altocumulus* hinn di nìvol fàd su de gott d’acqua piscinìtt de diametro uniform, che de sòlit annunzien di precipitazion in forma de  acqueri (come Cb e TCu).  Di vòlt se originen per strarlattament di altocumulus castellanus.

El spessór di nivol a l’è despèss quasi del tutt uniform e la forma di nìvol a l’è fada de fiòcch de forma rotondada con di scars cescénz. El stèss strat di nìvol a l’è caratterizzàa de turborenza significativa che la ghe fa ciapàa ai nìvol la forma rotondada, compagna di cumul, ma pussée piscinìtt e senza ‘na base nètta. Pròppi a caosa di turborenz che caratterizzen el strat de nìvol i fiòcch pòden parì 'me fàa in tochèj o pussée rarament separà vun de l’alter.  

I fiòcch pòden ‘vègh ‘n’oradèll de color ciar, inscambi in del center el color el tend al gris.

## Bibliografia

* 
* 

## Vos correlad

* Altocumul
* Nivola
Perlucidus

In meteorologia, la paròlla **perlucidus** (**pe**), (de l'istèssa paròlla in latin, cont el significàa de "trasparent"), a l’è ‘na di varietà (caratteristica accessòria) possibil per i tipi de nìvol che se presenten in di grand banch o in di strat e l’indica la situazion che i nìvol presenten di spazzi de mèzz ben nètt, siben che di vòlt de grandèzz assosénn redòtt. Travèrs quèj spazzi chì a l’è possibil vedé direttament del sol, la luna o el ciel lìber. 

Quèll fenòmen chì el pò vèss notà  soratutt in di nìvol del gener stratocumulus  (*Stratocumulus perlucidus* Sc pe) o altocumulus (*Altocumulus perlucidus* Ac pe).

## Riferiment
Stratocumul

El **stratocumul** (in latin *stratocumulus*, abbreviadura *Sc*) a l’è ‘na nivola bassa e scura, compagna di strati ma caratterizzada de amass redónd, de color gris scur,  e che la soa grandèzza apparenta a l’è pari o maggiora de 5 grad quèj del sessanta.

## Caratteristich
El spessor di stratocumul a l’è comprés tra i 500 e i 1500 m . In del caso che sìen pòch spèss pòden caosà i fenòmen òttich di iridescenz o di coròn. Di alter fenòmen òttich capiten in di condizion de grand frègg. In quèj casi chì i stratocùmul sarànn fàa su de cristàj de giazz (amalastant la soa bassa quòta de formazion) che pòden originà ‘na caratteristica supplementar: la virga. Stì chì pòden originà di serc. I stratocumul in di località de la còsta sub-tropical se spòsten de l'oceano vèrso i zòn intèrni della terraferma.

De spèss quèll gener de nivola chì a l’è associàa con el passagg de on front cald che ‘l càosa el sollavàss de l’aria calda che l’è pussée leggera; quand che l’aria calda la riva a saturazion la pò succed ‘na moderada instabilità al livèll de la nivola, fasendola levà  su leggerment. .

Precipitazioni associàa ai stratocumul hinn possibil ma semper débol e generalment duren pòch.

## Specie

* *[[Stratocumulus castellanus]]* (*Sc cas*)
* *[[Stratocumulus floccus]]* (*Sc flo*)
* *[[Stratocumulus lenticularis]]* (*Sc len*)
* *[[Stratocumulus stratiformis]]* (*Sc str*)

## Varietà
I stratocumul pòden presentàss in vuna o pussée di stèss varietà che pòden vèss osservàd in di altocumul, o ben:

* *Stratocumulus [[duplicatus]]* (*Sc du*)
* *Stratocumulus [[lacunosus]]* (*Sc la*)
* *Stratocumulus [[perlucidus]]* (*Sc pe*)
* *Stratocumulus [[radiatus]]* (*Sc ra*)
* *Stratocumulus [[translucidus]]* (*Sc tr*)
* *Stratocumulus [[undulatus]]* (*Sc un*)

## Riferiment


## Bibliografia

* 
* 

## Vos correlàd

* Nivola
* Strato
* Cumul

## Ligamm de foeura

*
Altocumul

I **altocumul** (o in lengua latina altocumulus) hinn di nìvol disponnùd a banch, de color gris o bianch e gh’hànn 'n’aspètt compagn di lamèll o de mass redond infra i quàj a se ved el ciel azzur. In quèll caso chì a hinn fàcil de vèss confondùu cont i cirrocumul, ma pòden vèss reconossùd per via  de la soa grandèzza  apparenta maggiora o eguàl de 5 grad, o ben la larghèzza de trè did cont el brasc slongàa. I altocumul quand che ghe passen denanz del sol a pòden ingenerà el fenòmen òttich de la coròna. 
### Specie
I Altocumul hinn classificàa in 4 specie, elencàd chichinscì (tra parentesi a hinn scivùd i abbreviadur).

**[[Altocumulus stratiformis]]* (*Ac str*);
**[[Altocumulus lenticularis]]* (*Ac len*);
**[[Altocumulus castellanus]]* (*Ac cas*);
**[[Altocumulus floccus]]* (*Ac flo*);
**[[Altocumulus volutus]]* (*Ac vol*).

L′*Altocumulus lenticularis* è relativament famós per i form bizzarr e che innamoren che 'l pò assùmm.

### Varietà
A ghìè divèrsi varietàa de quèll tipo de nivola chì: 

**Altocumulus [[duplicatus]]* (*Ac du*);
**Altocumulus [[lacunosus]]* (*Ac la*);
**Altocumulus [[opacus]]* (*Ac op*);
**Altocumulus [[radiatus]]* (*Ac ra*);
**Altocumulus [[perlucidus]]* (*Ac pe*);
**Altocumulus [[translucidus]]* (*Ac tr*);
**Altocumulus [[undulatus]]* (*Ac un*).

I varietà *opacus*, *perlucidus* e *translucidus* insegnen quand che la lus del sol o de la luna la riess a intraversàj; i alter varietà hinn inscambi segond la sò forma. 

## Riferiment
Locomotiva RhB Ge 4/4 II

La **Locomotiva RhB Ge 4/4 II** a l'è 'na locomotiva elettriga a scartament metrich doperada de la Ferrovia Retiga del 1973. In la classificazion svizzera di rotabij el voeur dì che l'è la segonda locomotiva a scartament redutt de la Retiga e che la gh'ha quatter ass, tucc motor.

## Storia
Vint-trè locomotiv de 'sta class a hinn staa miss in servizzi in tra el 1973 (prima serie) e 'l 1984 (segonda serie) per sostituì i vegg e voramai pu fonzionai Ge 6/6 I e l'è stada donca in servizzi in tutta la red principal, sia per i servizzi merci che per quej passegee.

Del 1997 corren anca in su la linia de l'Arosa, degià che l'è stada convertida a la tension standard, e del 1999 pòden vess doperaa per di convoeuj semi-bloccaa grazia al crompà de sett BDt semipilota.

Del 2004 a hinn tutt sottapognuu a revamping per sostituì i component elettrigh e meccanegh cont di noeuv sistema fondaa in sul computer, lavorà fornii in del 2008.

In del 2018 l'è dii che voeuna di lomcomotiv la saria stada salvada 'me vittura istorega.

## Caratteristegh
Faa su de la Brown, Boveri & Cie e de la Schweizerische Lokomotiv- und Maschinenfabrik, regorden esternament i coev locomotiv FFS Re 4/4 II, menter internament a hinn faa proppi in manera differenta.

## Lista di locomotiv

## Galleria di foto

File:11.12.99 Chur RhB Re4 4¹¹ 620 (6110742818).jpg|Locomotiva in transit urban a Coira
File:RhB-Ge629-Tm114-Güterzug Stulsertobel 2014.JPG|Treno merci tiraa de la locomotiva
File:Rhätische-Bahn-Prättigau.jpg|Locomotiva in la nev
File:2015-02-26 10-32-42 1679.0 Switzerland Kanton Graubünden Zuoz Zuoz.jpg|Treno in corsa
File:2007 10 Albulabahn 04 Berguen 12.JPG|Merci in su la ferrovia de l'Albula
File:Arosabahn auf dem Bahnhofplatz in Chur.jpg|Treno in stazion a Coira
File:European rail passes banner Train crossing the Wiesen Viaduct in Switzerland.jpg|Treno in su 'n viadott
File:2011-07-25 14-16-50 Carrera.jpg|Treno in corsa
File:2015-02-26 10-26-40 1681.0 Switzerland Kanton Graubünden Zuoz.jpg|Composizion con in vista la semipilota
File:Chur Stadt 2010 3.jpg|Treno a la Stazion de Chur Altstadt
File:Spur N Fleischmann NS DH2 Wattläufer 1 zu 160 und Kato Bernina Express 1 zu 150.jpg|Modell del treno in scala N

## Riferiment


## Bibliografia
*Finke, Wolfgang; Schweers, Hans (1998). Die Fahrzeuge der Rhätischen Bahn. Band 3 Lokomotiven, Triebwagen, Traktoren 1889–1998 [The Motive Power of the Rhaetian Railway Vol 3 Locomotives, Railcars, Tractors 1889–1998]. Aachen: Verlag Schweers + Wall. ISBN 3894941057.

## Vos corelaa
*Locomotiva MGB Ge 4/4 III
## Alter progett
Stratocumulus castellanus

El **stratocumulus castellanus** (abbreviadura *Sc cas*) a l’è ‘na nivola del gener stratocumulus con di crescénz che gh’hànn la forma de torrètt che gh’è dànn a sti nìvol chì on aspètt merlàa (di quàj el ne sortìss foeura el nòmm *castellanus* dàagh a la specie). Quèj tor piscinìnn — che quanivuna de lor la pò vèss alta pussée che larga — gh’hànn ‘na base comun de indoe se tiren su; el fenòmen el par assosénn evident quand che i nivol hinn vardàd de fianch.

## Caratteristich
I stratocumul se formen a i livèj de bass de la troposfera denter ind on strat relativament suttil de aria instabil, che de tutt i maner la gh’hà sora de lee on strato de aria pussée stabil. E quèst'ultim strat chì el blòcca de fàtt el svilupp vertical di nìvol convettiv compagn di cumul  o di cumulonemb. I stratocumul, per quèst, quand ch' hann raggiùnt on livèll de aria stàbil, tenden a slargàss foeura de fianch a fa su di banch de nìvol persisten anca dopò che i nìvol convettiv a s'hinn mangiàd foeura..

El stratocumulus castellanus a l’è caratterizzàa de ‘na fòrta attività convettiva per via de la presenza de aria instabil. El pò vèss distint di alter tipi de stratocumul pròppi grazie a la formazion di torrètt caratteristich ind la part de sora del strat, che se formen in di zòn indoe el strat inibitór superior a l’è pussèe sottil e manc marcàa. El pò vèss compagn del cumulus congestus, cont el quàl, di vòlt, el ven confonduu. In chèsschì, de tutt i maner, i torrètt se sviluppen sora di nivol isolàd in deperlór; in del caso del stratocumulus castellanus inveci la formazion di torrètt la càpita ind on strat ben definìi. I precipitazion occasionari associàd cont i stratocumulus castellanus hinn minga de sòlit inscì fòrt compagn che in del caso del cumulus congestus.

## Riferiment